नई दिल्ली/नोएडा/दतिया: यमुना विकास प्राधिकरण के पूर्व सीईओ पीसी गुप्ता को मध्य प्रदेश के दतिया जिले से गिरफ्तार कर लिया गया है. पीसी गुप्ता की गिरफ्तारी मध्य प्रदेशके दतिया के पीतांबरा पीठ मंदिर के पास से हुई है. जानकारी के मुताबिक, आरोपी पीसी गुप्ता तांत्रिक पूजा करवाने के लिए पीतांबरा पीठ मंदिर गए थे. फिलहाल, यूपी पुलिस पीसी गुप्ता को अपने साथ गौतमबुद्धनगर लेकर आ गई है. जहां, अब उनसे आगे की पूछताछ की जाएगी. आपको बता दें कि यमुना विकास प्राधिकरण में तैनात पुलिस निरीक्षक ने पीसी गुप्ता और तहसीलदारों समेत 22 लोगों के खिलाफ केस दर्ज कराया है. जिनके ऊपर 126 करोड़ के घोटाले में शामिल होने का आरोप है.